གསུང་འབུམ་དེབ་གཟུགས་སྒྲིག་སྦྱོར་བྱེད་པར་ལག་རྩལ་མི་སྣ་ཙམ་མ་ཟད་མྱོང་རྒྱུས་ཅན་ཞིག་ནི་ངེས་པར་དགོས་མཁོ་ཆེ་ལ།ཞིབ་ཚགས་དང་ནན་ཏན་སྒོས།དུས་ཚད་མང་པོ་ཞིག་གཏོང་དགོས་པ་ནི་རྩ་བའི་ཆ་རྐྱེན་ཞིག་ཡིན།སྒྲིག་སྦྱོར་ཐད་མྱོང་རྒྱུས་ཅན་རྒན་མགོན་པོ་དགྲ་འདུལ་མཆོག་ལ་ཞུ་སྐུལ་རེ་གནང་ཐུབ་ན་ཧ་ཅང་ཕན་ཐོགས་ཡོད་ཅིང་།རྒན་ཁོང་ལ་ལག་རྩལ་ཙམ་མ་ཟད་ལོ་མང་དཔེ་དེབ་སྒྲིག་སྦྱོར་གྱི་མྱོང་བ་ཆེན་པོ་ཡོད་པས་ད་རེས་ཁོང་གི་མཛུབ་སྟོན་འོག་སྒྲིག་སྦྱོར་བ་ཚོས་སྡུག་རུས་བྱེད་ཐུབ་ན་རེ་བ་ཆེན་པོ་ལྡན་ཡོད།མ་གཞི་རྒན་མགོན་པོ་དགྲ་འདུལ་མཆོག་དགེ་བཤེས་དམ་འཇོག་དང་ཉེ་བས་ཁོམ་པ་དེ་ཙམ་མེད་ལས་ཆེ་ཡང་ཁོང་ཉིད་དཔེ་དེབ་སྒྲིག་སྦྱོར་བའི་ལས་འགན་ཐོག་བསྐོ་བཞག་གིས་མཛུབ་སྟོན་དང་འཆར་འགོད་གནང་གཅུག་ན་ཉིན་རྒྱུན་ཕེབས་མ་ཐུབ་རུང་ལས་དོན་ཁག་ལ་ཕན་ཐོགས་གནད་སྨིན་འབྱུང་ཐུབ།